GeoGuessr

***GeoGuessr*** je geografska igra zasnovana na pretraživaču u kojoj igrači imaju zadatak da pogađaju lokacije svijeta na osnovu slika Google Street Viewa. Igra ima više modova (*opcija*), naprimjer takmičenje za jednog igrača (single player) i za više igrača (multiplayer). Igra koju je 2013. pokrenuo Anton Wallén, zadržala je relativno malu, ali aktivnu bazu igrača sve do 2020. godine, kada su pandemija COVID-19 i društvene mreže doveli do značajnog priliva novih igrača. Od februara 2024. godine za premium verziju igre sa svim mogućnostima je potrebna pretplata.

## Gameplay 
### Modovi 
"Klasični" mod igre *GeoGuessr* sastoji se od svega pet rundi, od kojih svaka prikazuje različitu lokaciju sa *Street View-a* koju igrač može pokušati pogoditi na mapi. Igrač tada dobija rezultat do 5.000 u poenima u zavisnosti od toga koliko je njihova pretpostavka bila tačna, a čak i do 25.000 poena za savršenu igru. Igre mogu biti generirane od strane korisnika ili nasumično generirane iz skupa svih lokacija.

Alternativni modovi igre uključuju:

* *Battle Royale*, igra za više igrača.
* Dvoboji, tačnije, takmičenje između dva igrača.
* Nizovi, gdje igrači identifikuju zemlje ili američke države dok ne pogode pogrešno.
* Explorer Mode, igra za jednog igrača u kojoj se medalje dodjeljuju za preciznost u pojedinim zemljama 
* Timski dueli, varijacija duela koji se igraju između dva tima.
* *Maprunner*, način igre za jednog igrača sa interfejsom u stilu društvene igre.
* *Singleplayer*, gdje igrači putuju svijetom i njegovim raznim gradovima dok prikupljaju savjete koji će im pomoći da odrede gdje se nalaze.

Godine 2022. *GeoGuessr* je kupio sajt za geografske kvizove Seterra, , te implementirao mod kviza koji se zasniva na kombinovanju standardne igre Street view-a sa trivia pitanjima.

### Interface 
Igra se zasniva primarno na odlikama Google Street View slika, kao i kompasu. Korisnici imaju mogućnost pomijeranja i zumiranja u toku same igre, iako *Geoguessr* dozvoljava onemogućivanje nekih od opcija na težim nivoima. Umetnuta mapa koja je u sklopu standardnoh Google Maps-a, omogućuje igračima da prikače tačnu lokaciju kako bi probali pogoditi gdje se nalaze.

### Strategija 
Korisnici mogu tumačiti svoju lokaciju sa fotografija čitanjem putokaza,  pronalaženjem relativnog položaja Sunca, identifikacijom flore i tipova tla. Igrači također mogu koristiti metapodatke sa Street View-a kako bi utvrdili svoju lokaciju – naprimjer, Street View vozilo koje je snimalo slike u Nacionalnom parku Kruger bilo je jedinstveno po tome što je zeleno i imalo bijele krovne nosače.

## Distribution 
*GeoGuessr* igra zahtijeva plaćenu pretplatu verzije za igranje. Besplatna verzija igre je ograničeno dostupna za korisnike koji nisu platili premium verziju. Dostupno je 5 igara na svako 20 minuta na modu u kojem se onemogući opcija pomijeranja nakon 2 minute. "Klasični" mod igre je također ograničeno dostupan sa 5 rundi. Korisnici besplatne igre mogu se i danas pridružiti i igrati na privatnim zabavama koje organizira korisnik s pretplatom.

## Razvoj 
Igru je dizajnirao švedski IT konsultant Anton Wallén 2013. godine. Wallen je volio posjećivati daleke lokacije na Google Street View-u, te je počeo dizajnirati program za generiranje nasumične lokacije u Street Viewu prije nego je odlučio dodati konkurentski element koji će kasnije biti inkorporiran u samoj igri.

Razvoj igre je trajao otprilike dvije sedmice, *Wallén* je objavio finalnu verziju igre na Google Chrome Experiments 10. maja 2013.

## Prijem 
Lansiranje igre desilo se u maju 2013. godine, koje je opisano kao uspješno, a igra je odmah postala viralna. Po izlasku, igra je opisana kao "veoma zarazna". Zanimanje za igru propagirano je na platformama kao što su Reddit, YouTube, TikTok i Twitch, gdje su poznati korisnici poput Ludwiga, GeoWizarda i Rainbolta snimali ili streamali sebe kako igraju i takmiče se.

Igra je opisana kao obrazovne prirode, a koja pomaže korisnicima da "razviju kritičke vještine za analizu geografskih i kulturnih pejzaža ", te je sugerisano da bi mogla čak poboljšati geografsko obrazovanje u školama, pružajući znanje i vještine iz geografije na praktičan način.

Korisnici *GeoGuessr-a* kritizirali su ograničenost kretanja i ono koliko pokriva Street View u toku igre. Lokacije kao što je Zanzibar koristile su  nezvanične slike, a igrači *GeoGuessr-a* opisali su neke od ovih medija kao zrnaste, mutne i previše ili nedovoljno eksponirane. , *World of Warcraft*, *Genshin Impact*, i *The Legend of Zelda: Breath of the Wild*.

### AI istraživanja 
U julu 2023. godine, istraživači sa Univerziteta Stanford razvili su alat za mašinsko učenje putem kojeg se moglo lcoirati 40% *GeoGuessr* lokacija sa tačnošću u 25&nbsp;km (16milja) ili bolje. Nakon tri pokušaja, model je uspio pobijediti Trevora Rainbolta, najbolje rangiranog igrača do sad. U preprintu, autori su napomenuli da bi takvi modeli mogli pozitivno uticati na istraživanje klime i klimatskih uvjeta jer uspješna geolokacija slike često zahtijeva ispravnu klimatsku klasifikaciju lokacije: ako umjetna inteligencija (AI) može otkriti da dvije slike dolaze iz iste regije, napajajući alat sa slike, mogao bi se pružiti pristup jeftinim podacima o tome kako klimatske promjene utiču na određene regione. U studiji je navedeno da bi brzo prepoznavanje lokacija na otvorenom moglo sugerisati miješsanje u privatnost i sigurnost.

## Događaji 
mini|*GeoGuessr* World Cup 2023 Top 4 players: Consus, Blinky, Radu and Fau
Dana 2. oktobra 2022. godine, *GeoGuessr* je ko-sponzorirao Ligue Intercommin "*GeoGuessr* *Team World Cup*", LAN zabavu koja je radila live-prenos na Twitchu. To su komentirali streameri, uključujući Antoinea Daniela i . Takmičenje je pobjedila ekipa "*Speed Plonkers*", u kojoj su nastupili igrači Blinky (iz Francuske), Kodiak (iz Njemačke) i Maccem (iz Švedske).

Održana su ukupno dva  World Cup turnira. U oktobru 2023., holandski igrač *Consus* je u finalu pobijedio francuskog igrača *Blinkyja*. Drugo Svjetsko prvenstvo održano je tek u septembru 2024., s tim da je Blinky je pobijedio 3 naprema 2 američkog igrača MK.

## Vidi također 
* Impact of the COVID-19 pandemic on the video game industry

## Izvori 
## Vanjski linkovi 
* 

Kategorija:Videoigre za više igrača i za jednog igrača
Kategorija:Videoigre za iOS
Kategorija:Videoigre za Android
Kategorija:Geografija